**Správa prezidenta za rok 2019**

Konferencia SAG, Malé Bielice, 14.09.2020

Výbor (dosluhujúci): Poliak prezident, Waczulík hospodár, Králik S., Jadroň M., Lisá S.

Táto Konferencia sa uskutočňuje z dôvodu rozhodnutia vyšších štátnych orgánov (COVID-19) v náhradnom termíne.

Chcem týmto poďakovať všetkým členom Výboru za odvedenú prácu, za množstvo hodín, ktoré bezplatne obetovali pre go. Ďakujem aj všetkým darcom 2% a plátcom členského, stodva aktívnym hráčom, ktorí mali v roku 2019 aspoň tri aktivity, ako i vám prítomným na tejto konferencii. Dnes sa hlasuje podľa vlani schválených Stanov, teda majster Slovenska má dva hlasy, a zástupca klubu má taký počet hlasov, ako je rozdiel počtu hráčov nad 16 rokov klubu, ktorí zaplatili členské a prítomnými hráčmi tu na konferencii. Vlani sme schválili nové Stanovy, ktoré zohľadňovali podmienku uchádzania sa o uznaný šport, teda mali by byť v súlade so Zákonom o športe. Žiaľ pri posudzovaní žiadosti na MŠVVaŠ nám našli tri rozpory a v dvadsiatich prípadoch nebola jednoznačne identifikovaná aplikácia ustanovení zákona o športe. Tieto pripomienky sme zapracovali a dnes predkladáme Konferencii upravené Stanovy na schválenie. Ďakujem Martinovi Lukáčovi a Jurovi Waczulíkovi za odvednú prácu na Stanovách. Keďže sme neuspeli s uznaným športom, podali sme žiadosť na štátnu dotáciu v rámci výzvy neuznaným športom. Dostali sme minimálnu podporu, tento rok to bolo 10000 €, plus Stano Urbaník 600 € za životné jubileum 60 rokov. Ak by sme sa stali v budúcnosti uznaným športom, tam je minimálna suma 30000 €. Daňové priznania za rok 2019 sme podali v termíne do 30.04.2020. Členské do EGF a IGF za rok 2019 (i 2020) sme zaplatili

Výbor sa navrhuje konferencii odsúhlasiť znovu žiadosť stať sa uznaným športom podľa Zákona o športe na MŠVVaŠ p. Potrebujeme oi. potvrdenie z IGF, že sme jej riadnymi členmi, potvrdenia (vyhlásenia), že sme jediný zväz go s pôsobnosťou na Slovensku, , máme minimálne päť registrovaných klubov, sto aktívnych hráčov registrovaných za športový klub v registri fyzických osôb v športe, organizovať celoštátnu súťaž dospelých aceloštátnu súťaž mládeže najmenej dva roky po sebe, zabezpečovať výber a prípravu športovcov do športovej reprezentácie a ich účasť na medzinárodných súťažiach.

 Navrhjem konferencii odsúhlasiť Stanovy, ktoré sú podmienkou stať sa uznaným športom.

 Vlani sme tiež podali žiadosť na vstup SAG do  Slovenského olympijského a športového výboru  (SOSV). SOSV zatiaľ nemal čas na našu žiadosť, ale žiadosť je podaná a čakáme na jej posúdenie. Členstvo v SOŠV nám zvýši význam, pomôže s administratívou, hospodárením, budeme oficiálnejší, profesionálnejší z hľadiska riadenia..

V roku 2019 úspešne prebiehala GPS (10 turnajov, 81 účastníkov, vyhral Martin Strelka, 2. Ondrej Králik, 3. Slavo Králik. GPS juniorov spomedzi 17 juniorov vyhral Ondrej Králik, 2. Dominik Hrdina, 3. Matúš Truchan). Ďakujem organizátorom turnajov, hlavne Slavovi, Lacovi, Jurajovi, Martinovi, Soni a Julovi . Usporiadali sme aj bleskové turnaje na malých doskách v Bratislave a v Košiciach, pre začínajúcich alebo zatiaľ neaktívnych hráčov, za účelom dosiahnutia stovky aktívnych hráčov.

Štyria hráči Rudolf Krušina, Milan Jadroň, Miroslav Kostolanský a Ivan Oravec sa zúčastnili 13th Kim In Kuksu International Senior Baduk Championship v Gangjin v Kórei.

Milan Jadroň sa zúčastnil The 1st “World Go Development Summit Forum & Friendly Match for Leaders of National Go Organizations” počas CHINESE WEIQI CONGRESS v Rizhao, Čína.

Usporiadali sme Majstrovstvá Slovenska v týchto kategóriách:

Názov víťaz

MSR Maroš Kráľ

9x9 Pavol Lisý

13x13 Peter Smolárik

bleskovka Pavol Lisý

Pairgo Lisá Soňa, Kráľ Maroš

Rengo Kurt Paar (A), Jan Prokop (CZ)

MSR ženy **Soňa Lisá**

**MSR seniori Rudolf Krušina**

MSRJ12 Dominik Hrdina

MSRJ16 Ondrej Králik

MSRJ20 Ondrej Králik

Naša účasť na medzinárodných majstrovstvách v roku 2019:

MSAma, Matsue, Japonsko Králik Michal 34. (60)

KPMC, Yeongwol, Korea Šmíd Miroslav 47. (62)

MSAma Pairgo, Tokyo, Japonsko Králiková Zuzana, Jadroň Milan 25. (32)

ME Pro, Jena, De Lisý Pavol 5. (6)

ME, Brusel, Be Lisý Pavol 5. (32)

ME žien, Trier, De Králiková Zuzana 21. (36)

ME študentov, Kyjev, UA Králiková Zuzana 14. (23)

ME Pairgo, Groningen, NL Králiková Zuzana, Jadroň Milan 13. (13)

MEJ16, Kyjev, UA Králik Ondrej 28. (72)

PGETC, tímy na internete Lisý Pavol, Xaver Gubáš, Kráľ Maroš,

 Reindl Martin, Smolárik Peter, Michal Králik,

 Waczulík Juraj, Strelka Martin 24. (37)

PGEYTC, juniori na internete Králik Ondrej, Dominik Hrdina, Hedvigová Lujza,

Hedvigová Kamila, Štelbacký Mojmír, Lisý Ján 9. (12)

Miroslav Poliak

prezident SAG V Bratislave 05.09.2020